Kaptein Sabeltann: Grusomme Gabriels forbannelse

Kaptein Sabeltann: Grusomme Gabriels forbannelse er et action-eventyrspill utviklet av ArtPlant til Microsoft Windows. Det er en oppfølger til PC-spillet Kaptein Sabeltann fra 2004 og ble utgitt i Norge den 23. november 2007.

Spillet bygger videre på spillmekanikkene fra forgjengeren og introduserer nye figurer fra Kaptein Sabeltann-universet, som heksen Miriam, Greven av Gral og Maga Kahn. Spilleren styrer den unge sjørøveren Pinky med piltastene og bruker mellomromstasten for å samhandle med omgivelsene i spillet. Målsettingen er å oppheve en forbannelse forårsaket av sjøspøkelset Grusomme Gabriel.

Kaptein Sabeltann: Grusomme Gabriels forbannelse ble nominert til «Årets norskspråklige spill» og «Årets barnespill» under prisutdelingen Gullstikka 2008. Det tok prisen for «Beste nordiske barnespill» under Nordic Game Awards i 2008.

Referanser 

Action-eventyrspill
Kaptein Sabeltann
Videospill fra 2007
Videospill utviklet av Artplant
Windows-spill
Videospill utviklet i Norge